El Himno de Bayamo (Lagu Bayamo) merupakan lagu kebangsaan Cuba. Lagu ini pertama kali dipersembahkan semasa Pertempuran Bayamo pada tahun 1868. Perucho Figueredo, yang mengambil bahagian dalam pertempuran itu, menulis dan menggubah lagu ini. Melodi ini, juga dikenali sebagai La Bayamesa, digubah oleh Figueredo pada tahun 1867. Pada 20 Oktober 1868 angkatan tentera Cuba menerima penyerahan kuasa pihak Sepanyol di Bayamo, orang ramai yang gembira mengelilingi Figueredo dan minta beliau supaya menulis sebuah lagu dengan melodi yang mereka nyanyikan. Semasa duduk di atas kudanya, Figueredo menulis lirik lagu ini, yang lebih panjang daripada versi rasmi kini. Figueredo ditawan dan dihukum bunuh oleh pihak Sepanyol selepas 2 tahun. Sebaik saja sebelum skuad penembak menerima arahan menembak, Figueredo menjerit ayat ini daripada lagunya: "Morir por la Patria es vivir". Lagu ini mula digunakan secara rasmi pada tahun 1902 dan dikekalkan selepas revolusi tahun 1959. Pengaturan yang biasa digunakan, tanpa penghargaan di Cuba, dipercayai dibuat oleh Jose Norman, penulis Pete Cuba  . Penggubah Cuba Antonio Rodriguez-Ferrer, merupakan penulis nota pengenalan muzik bagi lagu kebangsaan Cuba ini.